tomron87/hebrew-wikipedia-sentences-corpus huggingface dataset:
ב-25 בפברואר 2018 נרצח יאן קוצ'יאק יחד עם ארוסתו, מרטינה קוסנירובה (Martina Kušnírová), בכפר ולקא מאצ'ה (Veľká Mača).
גופותיהם של קוצ'יאק וקוסנירובה, שניהם בני 27, נמצאו בביתם.
קוצ'יאק נורה פעמיים בחזה וקוסנירובה נורתה בראשה.
היריות בוצעו מטווח קצר באקדח 9 מ"מ.
המשטרה קבעה כי המניע לרצח היה קשור ישירות לעבודתו העיתונאית של קוצ'יאק.
קוצ'יאק הוא העיתונאי הראשון שנרצח על רקע עבודתו מאז עצמאות סלובקיה.
רצח זה עורר גל מחאה ציבורי חסר תקדים, שהוביל למשבר פוליטי חמור ולהתפטרות ראש הממשלה רוברט פיצו וכמה משרי ממשלתו.
בזמן הרצח עבד קוצ'יאק על תחקיר שעסק בחשד לפעילות ארגון הפשע המאורגן האיטלקי "נדרנגטה" (Ndrangheta) במזרח סלובקיה.
התחקיר, שפורסם כמה ימים לאחר מותו ב-28 בפברואר 2018, הצביע על קשרים עסקיים בין גורמים איטלקיים המקושרים לנדרנגטה לבין דמויות במעגל הפנימי של ראש הממשלה רוברט פיצו, ביניהן יועצת לממשלה ומזכיר המועצה לביטחון לאומי.
רצח קוצ'יאק וארוסתו זעזע את סלובקיה ועורר תגובה ציבורית רחבת היקף.
בתוך שבועות ספורים התארגנה תנועת המחאה הארצית "למען סלובקיה הגונה" (For a Decent Slovakia) שאורגנה על ידי סטודנטים וארגונים אזרחיים.
במרץ 2018 נערכו הפגנות בהשתתפות עשרות אלפי אזרחים, שהפכו להפגנות הגדולות ביותר בסלובקיה מאז "מהפכת הקטיפה" ב-1989, שהפילה את השלטון הקומוניסטי.
המפגינים קראו לחקירה עצמאית של הרצח ולמיגור השחיתות הממוסדת במדינה, שאת קשריה חשף קוצ'יאק.
הלחץ הציבורי והפוליטי הגובר הוביל למשבר בממשלת הקואליציה: שר הפנים, רוברט קליניאק, וראש המשטרה, טיבור גשפר, נאלצו להתפטר מתפקידם.
ב-15 במרץ 2018 הגיש ראש הממשלה רוברט פיצו את התפטרותו ואת התפטרות ממשלתו לנשיא אנדריי קיסקה, במטרה לשמר את הקואליציה ולמנוע בחירות מוקדמות.
הרצח הדגיש את חוסר הביטחון של עיתונאים חוקרים בסלובקיה, והמדינה רשמה ירידה חדה במדד חופש העיתונות העולמי לאחר האירוע.
החקירה הביאה למעצרם ולהעמדתם לדין של ארבעה חשודים: שני מבצעים בפועל, מתווך ומזמין לכאורה.
מירוסלב מארצ'ק (Miroslav Marček), אשר ירה בקורבנות, הודה באשמה ונידון ל-25 שנות מאסר.
תומאש סאבו (Tomáš Szabó), ששימש נהג המילוט, נידון גם הוא ל-25 שנות מאסר.
זולטאן אנדרושקו (Zoltán Andruskó), ששימש כמתווך בביצוע הרצח, הודה באשמה ונידון ל-15 שנות מאסר.
איש העסקים מריאן קוצנר (Marián Kočner), שעליו כתב קוצ'יאק תחקירים רבים שעסקו בהונאות מס, הואשם בהזמנת הרצח.
על פי כתב האישום, עוזרתו, אלנה ז'וזסובה (Alena Zsuzsová), שימשה כמתווכת בין קוצנר לבין יתר המעורבים.
בית המשפט הפלילי המיוחד בסלובקיה זיכה את קוצנר פעמיים (בספטמבר 2020 ובמאי 2023), וזאת בטענה כי לא הוכח מעבר לכל ספק סביר שהוא הזמין את הרצח.
עם זאת, במשפט השני שנערך במאי 2023, הורשעה ז'וזסובה ונידונה ל-25 שנות מאסר.
נכון למאי 2025, לאחר ערעור הפרקליטות, בית המשפט העליון של סלובקיה ביטל את זיכויו של קוצנר ואת הרשעתה של ז'וזסובה, והורה על משפט חוזר בפני הרכב שופטים חדש.
לפיכך, ההליכים המשפטיים נגד המזמינים לכאורה טרם הסתיימו.
בשנת 2018 הוענק לקוצ'יאק, לאחר מותו, פרס "עיתונאי השנה" בסלובקיה.
האיחוד האירופי ייסד פרס עיתונאי על שמו: "פרס יאן קוצ'יאק למצוינות בעיתונאות חוקרת".
יָאנגוֹן (בורמזית: ရန်ကုန်, בעבר נקראה רָאנגוּן) היא העיר הגדולה ביותר במיאנמר (בורמה) ושימשה כבירתה עד לשנת 2005 כשהוחלפה בנייפידאו.
על פי מפקד האוכלוסין האחרון של מיאנמר משנת 2024, התגוררו ביאנגון כ-4.58 מיליון תושבים.
העיר ממוקמת על גדת נהר יאנגון, בקרבת מפרץ מארטאבאן.
בעיר פועל בית הכנסת משמיע ישועה שהוקם בסוף המאה ה-19.
כלכלת העיר מתבססת על ייצוא אורז, עץ לביד, נפט, כותנה ועפרות מתכת.
בעיר נמצאים בתי זיקוק לנפט.
במקום בו נמצאת היום העיר, היה קיים כפר דייגים החל מהמאה השישית.
בשנת 1753 הפך המלך אלאונגפאיה את העיר לבירת המדינה.
בשנת 1852 נכבשה העיר על ידי הבריטים.
העיר נפגעה על ידי צונאמי בשנת 1930 ונהרסה שוב במלחמת העולם השנייה, לאחר שנכבשה על ידי כוחות יפניים ב-8 במרץ 1942.
בעיר ממוקמת אוניברסיטת ראנגון שנוסדה בשנת 1920.
יַאנְגְּצֶה (במנדרינית תקנית: , צָ'אנְג גְ'יָאנְג, מילולית: "הנהר הארוך") הוא הנהר הארוך ביותר באסיה והשלישי באורכו בעולם אחרי הנילוס באפריקה והאמזונאס בדרום אמריקה.
מבחינת ספיקת המים שלו הוא הרביעי בעולם, אחרי האמזונס, הקונגו והאורינוקו, כשאחריו נהר פרנה.
שמו הסיני של הנהר הוא צ'אנג ג'יאנג, שפירושו "נהר ארוך"; שם זה נפוץ גם במפות לועזיות.
השם "יאנגצה" התייחס אצל הסינים רק לחלק מן הנהר, אולם מאחר שהיה זה השם הראשון אשר שמעו המיסיונרים והסוחרים האירופאיים שהגיעו לאזור, הוא הוחל באנגלית על הנהר כולו.
השם מופיע בצורות רבות, ביניהן נהר יאנגצה, ינגטסי קיאנג ויאנגצי.
במקומות בהם היאנגצה זורם בערוצים עמוקים, הוא ידוע לסינים בשם "נהר ג'ינשה" (נהר חולות הזהב).
מקורו של נהר היאנגצה בקרחון בהרי טיבט המזרחיים.
הוא זורם דרך מזרח מחוז צ'ינגהאי, וממשיך דרומה עד מחוז יונאן אשר בתחומו הוא זורם בערוצים עמוקים במקביל לנהרות המקונג והסלווין, המהווים יחד את אתר המורשת העולמית "האזורים המוגנים בשלושת הנהרות המקבילים ביונאן".
בהמשך זורם היאנגצה צפון-מזרחה דרך מישוריה של סצ'ואן, שם נשפכים אליו יובלים רבים, וספיקתו גדלה משמעותית.
היאנגצה ממשיך מזרחה עד שהוא נשפך אל תוך הים הסיני המזרחי.
הנהר נחשב לאחד החוצצים בין דרום סין וצפונה (הנהר הצהוב נחשב לחוצץ השני).
הנהר הוא בית הגידול הבלעדי של דג החרב הסיני, והיה בית הגידול הבלעדי של דולפין הנהרות הסיני, שבשנת 2006 הוכרז כי כנראה נכחד.
מבחינה היסטורית, היאנגצה הפך לגבול המדיני בין צפון סין לדרומה מספר פעמים עקב הקושי לחצות את הנהר.
הדבר אירע בעיקר בתקופת השושלות הדרומיות והצפוניות, וכן בשושלת סונג הדרומית.
קרבות רבים התקיימו לאורך הנהר, המפורסם שבהם הוא קרב הצוקים האדומים שהתרחש בשנת 208 לספירה במהלך תקופת שלוש הממלכות.
היאנגצה מהווה עורק תחבורה ראשי, המקשר את חופי האוקיינוס של סין אל פנים הארץ.
התחבורה בנהר כוללת תנועת סחר של סחורות, כגון פחם, ונוסעים.
השיט בנהר, האורך מספר ימים, הפך פופולרי לאחרונה בקרב תיירים, במיוחד באזור שלושת הנקיקים.
לאורך הנהר הוקמו ערים רבות אשר נהנו מקרבה לעורק התחבורה, אך סבלו מהצפות כאשר הנהר עלה על גדותיו.
ב-20 במאי 2006 הסתיימה בנייתו של סכר שלושת הערוצים, המסדיר את הזרימה בנהר למניעת הצפות ומייצר חשמל.
סכר שלושת הערוצים הוא הסכר ההידרואלקטרי הגדול בעולם, בנייתו הייתה כרוכה בהצפה של כפרים רבים ושל העיר פֶנְגְגְ'יֵה (奉节), והוא גרם לשינוי גדול של האקולוגיה המקומית.
ב-2011 נפתח על הדלתה של היאנגצה הגשר הארוך ביותר בעולם, הגשר הגדול דאן-יאנג–קונשאן, באורך 164.8 קילומטר.
גשר הרכבת דניאנג-קונשאן שוכן בין שאנגחאי לבין נאנג'ינג במחוז ג'יאנגסו.
ב-2021 הסתיימה בנייתו של סכר באיחטאן, תחנת הכוח ההידרואלקטרית השנייה בגודלה בעולם והסכר הרביעי בגודלו בעולם מבחינת נפח.
בין השנים 1854 ל-1945 קיים הצי האמריקני סיורים אל תוך הנהר, עד צ'ונגצ'ינג.
יַאנְג לִיװֶיי (בסינית: 杨利伟; ) הוא מייג'ור גנרל וטייס קרב בחיל האוויר הסיני וטייקונאוט בשירות מינהל החלל הסיני (CNSA).
ליוויי הוא האדם הראשון ששוגר לחלל על ידי תוכנית החלל הסינית.
ליוויי נולד ב-21 ביוני 1965 בעיר שבצפון-מזרח סין.
אמו הייתה מורה, ואביו היה רואה חשבון במשרד חקלאות ממשלתי.
אשתו קצינה בצבא הסיני, ולזוג בן אחד.
ליוויי נכלל בשנת 1998 ביחידה להכנת טייסי חלל הסינית.
הוא שוגר לחלל בחללית שנג'ואו 5 ממרכז שיגור הלוויינים ג'יוצ'ו'אן ב-15 באוקטובר 2003 בשעה 01:00 UTC (09:00 שעון מקומי).
שמו של הטייקונאוט הראשון נודע לתקשורת רק יום אחד לפני השיגור.
לאחר השיגור יצא ליוויי מיחידת טייסי חלל ומונה לתפקידי ניהול במערכת החלל הסינית.
יאנג ליוויי הוא אומנם האזרח הסיני הראשון בחלל, אך הוא אינו הסיני (מבחינת המוצא) הראשון בחלל.
האסטרונאוט טיילור ואנג (נולד בבייג'ינג והפך לאזרח ארצות הברית ב-1975) טס במעבורת החלל צ'לנג'ר במשימת STS-51-B ב-1985.
thumb|left|200px|אחת התמונות הראשונות של אנשים ממעמד היאנגבאן שצולמה ב-1863
יאנגבאן (בקוריאנית: 양반) הוא שמו של מעמד המשכילים הקונפוציאנים שהפכו לחלק מן האליטה השלטת בקוריאה לפני 1910. משמעותו המילולית של השם "יאנגבאן" היא "שני המעמדות", והיא מתייחסת לשני המעמדות בתוך היאנגבאן: המונבאן (המעמד הספרותי) והמובאן (מעמד אמנויות הלחימה).
השם מתייחס רק למשכילים עצמם (שהיו כולם גברים), אך בפועל נחשבו גם בני המשפחה (ילדים ונשים) כחלק מבני המעמד.
במונח המקורי מתייחס למעמד שהיה קיים בתקופת שושלת קוריאו ושושלת ג'וסון.
כיום מתייחס המעמד לאליטות בקוריאה.
בקוריאה הדרומית הוא מתייחס למנהיגות השמרנית; בקוריאה הצפונית למעמד המבוסס על האליטה של המפלגה השלטת, הצבא והמשכילים.
יאנג בויז ברן הוא מועדון כדורגל שווייצרי מהעיר ברן המשחק בליגת העל השווייצרית.
שם המועדון נועד לבדל עצמו ממועדון הספורט "אולד בויז" מהעיר בזל.
הישג השיא של המועדון במסגרות האירופאיות היה חצי גמר גביע אירופה לאלופות בעונת .
המועדון נוסד בשנת 1898, ובתחילה לא שיחק בליגה מאורגנת אלא במגוון תחרויות בינלאומיות.
בשנת 1900 התחיל הקבוצה באופן פעיל לשחק בליגת העל השווייצרית, ועל אף שלא חוותה הצלחה בשנים הראשונות והשתתפה בעיקר במאבקי תחתית, בעונת 1902/1903 זכתה לראשונה באליפות.
בין עונות 1908/09 ל-1910/11 שלטה יאנג בויז בליגה באופן מוחלט וזכתה בשלוש אליפויות רצופות.
ב-40 השנים הבאות זכתה הקבוצה ארבע פעמים ב ובשש אליפויות, מהן ארבע רצופות בין 1956/57 ל-1959/60.
הקבוצה החלה את דרכה האירופית בעונת , אז שיחקה בגביע אירופה (כיום ליגת האלופות) והוגרלה בסיבוב הראשון מול קבוצת ואשאש מהונגריה, אך הפסידה לה והודחה מהטורניר.
כבר בעונה שלאחר מכן הגיעה הקבוצה להישגה הגדול ביותר באירופה.
היא הוגרלה בסיבוב הראשון מול מ.ט.ק.
בודפשט ההונגרית, גברה עליה והמשיכה לרבע הגמר, בו גברה על ויסמוט קרל מרקס שטאט מגרמניה המזרחית.
בחצי הגמר פגשה יאנג בויז את סטאד ריימס הצרפתית והפסידה לה, אך קבעה את הישג השיא שלה במפעלים היבשתיים.
בעונת 1976/77 שיחקה הקבוצה בגביע האינטרטוטו, אז שיחקה בשלב הבתים מול מאלמה משוודיה, אדמירה ואקר מדלינג מאוסטריה ובית"ר ירושלים מישראל.
המשחק בשווייץ בינה לבין בית"ר נגמר בניצחון שווייצרי 3–6 ולאחר מכן תיקו בישראל בתוצאה 1-1.
בעונת 1987/88 שיחקה הקבוצה בגביע המחזיקות, אז גברה בסיבוב הראשון על קבוצת דונייסקה סטרדה מצ'כוסלובקיה ובסיבוב השני גברה על קבוצת דן האג מהולנד אך הודחה בשלב רבע הגמר על ידי קבוצה נוספת מהולנד, אייאקס אמסטרדם.
בעונת שיחקה הקבוצה בגביע האינטרטוטו, אז הוגרלה מול קבוצות אלקטרופטור קראיוב מרומניה, קארלסרוהה מגרמניה האקן משוודיה והפועל באר שבע מישראל.
המשחק בין באר שבע ליאנג בויז נגמר בניצחון ישראלי 0–1.
בשנת 2018 המועדון זכה באליפות שווייץ לאחר 32 שנה, האליפות ה-12 בתולדות המועדון.
באותה העונה, המועדון העפיל לראשונה בתולדותיו לשלב הבתים של ליגת האלופות.
המועדון זכה ברצף של 3 אליפויות לאחר מכן, והשלים את האליפות ה-15 שלו בהיסטוריה ב-2021. עד תחילת עונת 2024/25, היא זכתה בשש אליפויות בשבע שנים בליגה השווייצרית.
גביע אירופה לאלופות: חצי גמר: 1959
גביע המחזיקות: רבע גמר: 1988
מריו, הדמות הראשית בסרט הקולנוע "מריו" משנת 2018, הוא חלוץ מרכזי בנבחרת הנוער של יאנג בויז.
Young Money Entertainment היא חברת תקליטים אמריקאית, אותה ייסד הראפר ליל ויין.
חברה זו היא חברת בת של קאש מאני רקורדס (Cash Money Records).
החברה יוסדה באוקטובר 2007 וליל ווין היה נשיאה הראשון, כיום מכהן כנשיא החברה.
יאנגדונג (בקוריאנית: 양동) הוא כפר במחוז צפון גיונגסאנג שבמזרח קוריאה הדרומית, צפונית-מזרחית לקיונגג'ו.
הוא משמר מסורות ואדריכלות מתקופת ממלכת ג'וסון, והוא הוכר בשל כך כאתר מורשת לאומית, ובשנת 2010 הוכרז גם כאתר מורשת עולמית על ידי אונסק"ו, יחד עם הכפר ההואה.
ממצאים ארכאולוגיים, בעיקר שרידי קברים, מעידים על התיישבות באזור במאה הרביעית לפני הספירה וכן במאה הרביעית והחמישית.
הכפר עצמו הוקם ב-1457 בידי סוֹן סוֹ, בן לשושלת ווֹלסוֹנג סוֹ, לאחר נישואיו ליִי בוֹן, בת לשושלת יוֹגאנג יִי, ולאורך השנים היה מקום משכנם של אצילים.
במהלך המאה ה-20 התפתח הכפר.
הוא חובר לרשת מסילות הברזל, והוקמו בו בית ספר, מקדש בודהיסטי וכנסייה, וכן הוקם גשר מעל נהר אלאקצ'ון.
בשנת 1984 הכריזה ממשלת קוריאה הדרומית על הכפר כ"אתר תרבותי חשוב", וב-2010 הוכרז על ידי אונסק"ו כאתר מורשת עולמית.
אתר המורשת כולל גם את האקדמיות הקונפוציאניות אוֹקסאנסוֹווֹן ודוֹנגאנגסוֹווֹן, ואת בית דוֹנגנאקדאנג, המצויים מחוץ לתחומי הכפר.
הכפר בנוי בלב יער, וצורתו כצורת אות ההנג'ה 勿 ("מוּל") שפירושה מים.
מתאר זה נשמר גם כיום.
במהלך הכיבוש היפני בקוריאה תכננו היפנים להעביר מסילת ברזל דרך הכפר ולהקים מבנה חדש לבית הספר, אך תוכנית זו לא יצאה לפועל.
התושבים התנגדו למהלך גם מסיבות סמליות, שכן השינוי היה משנה את מתאר הכפר והופך אותו לדומה לאות 血 (הְיֶיל), שפירושה דם.
הכפר משמר גם את אחד מעקרונות הפנג שווי: מאחוריו הר (סולצ'אנגסאן) ומלפניו נחל (יאנגדונגצ'ון).
נכון לשנת 2010, כולל הכפר כ-160 בתים, בעלי גגות רעפים או קש, בסגנון המאפיין את שושלת ג'וסון, ששלטה בקוריאה עד סוף המאה ה-19. רוב הבתים בכפר מאוכלסים, ו-54 מהם בני למעלה מ-200 שנה.
בדרך כלל כללו מתחמי המגורים, עם בנייתם, אגפים נפרדים לגברים ולנשים, וכן מבנה ששימש כמקדש.
בחלק מהמתחמים הוקמו גם מבנים נוספים, ששימשו למטרות שונות: מגורי משרתים, אסמי תבואה, ספריות, ועוד.
הבית העתיק ביותר בכפר, ואחד הבתים העתיקים בקוריאה כולה, נבנה בידי מייסד הכפר, סון סו.
בית זה היה הבית המרכזי של שושלת יי.
חלקו נבנה בסוף המאה ה-15, והוא הורחב במהלך המאה ה-17. החלל המרכזי גדול במיוחד, והוא כולל דלתות עשויות נייר ועמודים גליליים מעוטרים.
בית זה היה הבית המרכזי של שושלת סון מסביבות שנת 1500 ועד ראשית המאה ה-20. לאורך שנותיו, כמעט שלא נערכו במבנה שינויים.
הוא בעל מבנה מאורך, וגם בו החלל המרכזי כולל עמודים מעוצבים.
מבנה זה מרוחק 8 ק"מ מהכפר, ונבנה עבור המשורר יי אוֹן-ג'וֹק במאה ה-16, לאחר שפרש מתפקידיו הציבוריים.
המתחם כולל גם פביליון המשקיף על הנחל.
יי און-ג'וק הקים את הבית ב-1543, כשכיהן כמושל גיונגסאנג, עבור אמו החולה.
המתחם כולל מבנה מרכזי, מבנה למשרתים ושער, ומאוחר יותר הוקם בו מבנה נוסף לגברים.
הבית נבנה באמצע המאה ה-16, ומשמש כיום כבית המרכזי של שושלת סון.
המתחם כולל מספר מבנים, בהם אסם תבואה ושער מרכזי.
מתחם מגורים גדול שנבנה בראשית המאה ה-18, וכולל מספר מבנים, ובהם מקדש, מבנה למשרתים ואסם תבואה.
המתחם נבנה באמצע המאה ה-19, מעוטר ברצפות עץ ובעמודים מעוגלים, וכולל גם חדר לפילגשו של בעל הבית.
האקדמיה הוקמה ב-1572, כ-8 ק"מ מערבית לכפר.
המתחם מחולק לארבעה חלקים, שלכל אחד מהם ייעוד אחר - כניסה, לימודים, טקסים ואזור שירות.
באקדמיה נשמרים 48 כתבים, יותר מבכל אקדמיה קונפוציאנית לאומית אחרת.
האקדמיה הוקמה ב-1695, כ-4 ק"מ ממזרח לכפר.
רוב המבנים נהרסו ב-1868, כחלק ממהלך כולל לסגירת אקדמיות מסוג זה באותה תקופה.
החל מ-1918 חודשו בהדרגה הטקסים במקום.
הפביליון הוקם בסביבות 1560 עבור אחיו הצעיר של יי און-ג'וק, יי און-גוואל.
הפביליון המקורי נהרס בשריפה, ונבנה מחדש ב-1917.
הפביליון הוקם ב-1582, בקצה המערבי של הכפר, והוא משקיף על נחל אלאקצ'ון ועל הכפר כולו.
הוא כולל חדר עם רצפה מחוממת ומרפסת מקורה בפרגולה ובעלת מעקה מעוטר.
יָאנְגְג'וֹאוּ (בסינית מפושטת: 扬州; בסינית מסורתית: 揚州; בפין-יין: Yángzhōu; מילולית: "עיר מחוז יַאנְג") היא נציבות עירונית במחוז ג'יאנגסו שבמזרח הרפובליקה העממית של סין.
על פי מפקד האוכלוסין משנת 2020, אוכלוסיית הנציבות העירונית מנתה כ-4.56 מיליון תושבים, מתוכם כ-2.6 מיליון בשלושת הרבעים.
מבחינה היסטורית, יאנגג'ואו היא אחת מהערים העשירות בסין, היא ידועה בתקופות שונות בזכות משפחות המסחר הנהדרות, המשוררים, הציירים והחוקרים שלה.
הנציבות העירונית יאנגג'ואו משתרעת על פני 6,626 קמ"ר במרכז מחוז ג'יאנגסו וגובלת בבירת המחוז נָאנְגִ'ינְג מדרום-מערב, בארבע נציבויות עירוניות - מדרום, מצפון ומצפון מערב, מצפון-מזרח ו ממזרח ובמחוז אנחווי ממערב.
יאנגג'ואו שוכנת במישור הצפוני של נהר היאנגצה.
התעלה הגדולה של סין, הידועה בשם תעלת ג'ינגהאנג, חוצה את הנציבות מצפון לדרום; המסלול המודרני שלה עובר דרך פאתי העיר המזרחיים של האזור העירוני המרכזי של יאנגג'ואו, בעוד שהמסלול הישן עובר דרך מרכז העיר.
גופי מים מרכזיים נוספים בעיר המחוז כוללים את נהר באושה, , נהר בייצ'נגדזה, תעלת טונג-יאנג, תעלת שינטונג-יאנג, נהר באימה, נהר באו-יינג, ו.
בדומה לרוב הנציבות העירונית, האזור העירוני הראשי מרושת בתעלות ואגמים קטנים.
ניתן להפליג עם כלי שיט קטנים ממי האגם הצר המערבי, דרך הארדו, בריכת ההואה, והארדוגו לתעלה הגדולה הישנה.
ביאנגג'ואו אקלים מונסון תת-טרופי עם שינויי רוח לחה; החורפים נמשכים כ-4 חודשים, הקיצים 3 חודשים ועונות המעבר חודשיים; אין שלג במשך 222 ימים בשנה; ממוצע שנתי של 2,177 שעות אור.
טמפרטורה ממוצעת: 15 מעלות צלזיוס בשנה; הטמפרטורה החמה ביותר בחודש יולי היא 27.6 מעלות צלזיוס והקרה ביותר בחודש ינואר היא 1.7 מעלות צלזיוס; הטמפרטורה המקסימלית היא 39.8 מעלות צלזיוס והמינימלית היא 5- מעלות צלזיוס.
כמות המשקעים השנתית הממוצעת היא 1,030 מ"מ, וכ-45 אחוזים יורדים בקיץ.
עונת הגשמים המכונה "עונת גשם שזיף" נמשכת בדרך כלל מאמצע יוני ועד סוף יולי.
בעונה זו, השזיפים מבשילים, ומכאן שם העונה.
הנציבות העירונית יאנגג'ואו מחולקת לשלושה רבעים, נפה אחת ושתי נפות עירוניות:
מפהשםבסיניתבפין-ייןאוכלוסייה (מפקד 2020)שטחצפיפותרובע גואנגלינג广陵区Guănglíng Qū608,660342.11,779רובע האנג'יאנג邗江区Hánjiāng Qū1,100,198669.91,642רובע ג'יאנגדו江都区Jiāngdū Qū926,5771,335694.1נפת באו-יינג宝应县Băoyīng Xiàn682,2191,460467.3הנפה העירונית ייג'נג仪征市Yízhēng Shì532,571855.5622.5הנפה העירונית גאו-יואו高邮市Gāoyóu Shì709,5721,963361.5
העגה של יאנגג'ואו (סינית: 扬州话; פין יין: Yángzhōu huà) - מייצגת את התחתית של המנדרינית היאנגצאית, ודומה במיוחד לשפה הרשמית של שושלות מינג וצ'ינג, המבוססת על ניב נאנג'ינג.
עם זאת, הדיאלקט שונה במידה ניכרת מסינית מודרנית סטנדרטית, למרות שהם עדיין די מובנים הדדית.
הניב שימש גם ככלי לשיוך אזורי ופוליטי באזורי ג'יאנגביי וג'ינגנאן.
בעוד שיאנגג'ואו הייתה מרכז סחר פורח ומשגשג, היא נחשבה לחלק מג'ינגנאן, אשר היה ידוע בעושרו, למרות שיאנגג'ואו הייתה צפונית לנהר היאנגצי.
ברגע שהעושר והשגשוג של יאנגג'ואו נעלמו, היא נחשבה לחלק מג'ינגביי, "הנידחת".
לאחר שיאנגג'ואו הוסרה מג'ינגנאן, תושביה החליטו להחליף את המנדרינית הג'יאנגוהאיית, שהייתה הניב של יאנגג'ואו, בניבי טאיהו וו.
בג'ינגנאן עצמה, תת-ניבים רבים של וו נלחמו על עמדתם כניב יוקרתי.
בתקופה של שגשוג וחסד קיסרי, האמנות של סיפור סיפורים וציור פרחו ביאנגג'ואו.
הצייר-הקליגרף החדשני שיטאו חי בינאגג'ואו במהלך שנות השמונים של המאה ה-17 ושוב מ-1697 עד מותו ב-1707. קבוצה מאוחרת יותר של ציירים מאותה התקופה נקראה שמונת התמהונים של יאנגג'ואו והם התפרסמו בכל רחבי סין.
המשורר לי באי (חי בשנים 700–762) כתב בראותו את מנג האורן ליאנגג'ואו מביתן העגורן הצהוב:
העיר מפורסמת בזכות בתי המרחץ הציבוריים, מוצרי הלכה, מוצרי הירקן, הרקמה, חיתוך הנייר, האמנות ומלאכת בד הקטיפה שלה.
יאנגג'ואו מפורסמת בתעשיית הצעצועים שלה (פוחלצים במיוחד).
תיירים רבים מערים שכנות נוסעים לעיר בשביל הצעצועים האיכותיים והזולים שלה.
ראוי להזכיר כי העיר גם מפורסמת בשל אמנות עתיקה עממית הנקראת סיפורי ינאגג'ואו (扬州 评 话), שהיא כמו סיאנגשנגים-הביצועים הקומיים הסיניים המסורתיים.
היא עלתה כביצוע משחק בתקופת שושלת מינג.
במופע, האמן מתאר בפרטים סיפור היסטורי מעניין לקהל, תוך שימוש בדיאלקט הינאגג'ואואי.
סיפורים אלה נערכו על ידי אמנים, כך שהם מעוררים סערת רגשות בקרב הקהל והם מצחיקים מאוד.
האמן הידוע ביותר של סיפורי ינאגג'ואו היה שאוטנג וואנג.
היצירות המפורסמות ביותר שלו הן עשרת הפרקים של שירי וו (武 十 回), עשרת פרקים של שירי ג'יאנג (宋 十 回), עשרת הפרקים של לו ג'וניי (卢 十 回), ועשרת הפרקים של שי-קסיו (石 十 回).
למטבח המקומי, המכונה מטבח יאנגג'ואו, מוניטין רב, ולמאכליו צבע, ארומה, טעם ומראה מושכים.
הצבע המקורי של כל מרכיב נשמר לאחר הבישול, ולא מוסיפים רוטב שמנוני, כדי לשמור על הטעם הטרי של המזון.
במטבח יאנגג'ואו כל המנות הן מורכבות, בין אם זולות או יקרות, והטבחים משקיעים זמן רב בהכנתן.
כדוגמה ניתן לראות את הכנת ה-"זוגאנסי" - תבשיל שעועית יבשה פרוס, מנה פופולרית שעולה רק כמה יואן.
השעועית היבשה נעשית על ידי המסעדה שמגישה אותו, ולכן הטעם מובטח.
הטבח חותך את מצע השעועית המוקשה בעובי סנטימטר ל-30 חתיכות, כל אחת בעובי נייר אך אינה שבירה, ולאחר מכן מאדים אותן במשך שעות עם נצרי במבוק קצוצים ושריונות שרימפס במרק עוף.
בדרך זו יכולים דפי השעועית היבשים לספוג את הטעם של המרכיבים האחרים, והמרק צח אך מתובל.
חלק מהמאכלים היצירתיים ומושכי העין הגדולים ביותר של סין מגיע מבית הספר של ינאגג'ואו לאומנויות המטבח שנקרא הואי-יאנג (הידוע גם בכינויו בית ספר וויאנג).
יחד עם המטבח הסצ'ואני, המטבח הקנטונזי, והמטבח השאן-דונגי, מטבח ההואי-יאנג (淮扬菜) הוא מיומנות ייחודית שהמקומיים די גאים בה.
נשיא סין ג'יאנג דזה מין נולד וגדל ביאנגג'ואו.
בית הספר התיכון שבו הוא למד ממוקם מול משרדו של הנוטריון הציבורי של יאנגג'ואו.
היאנג די-פרטואן אגונג (במלאית: Yang di-Pertuan Agong, בג'אווי: يڠ دڤرتوان اݢوڠ; מכונה לעיתים מלך מלזיה או השליט העליון של מלזיה) הוא ראש המדינה של מלזיה.
תפקיד היאנג די-פרטואן אגונג, המכהן לכהונה קצובה אך נבחר מבין סולטנים שתפקידם עובר בירושה, יכול להיתפס כמונרך או כנשיא.
מקום משכנו של היאנג די-פרטואן אגונג הוא בארמון איסטנה נגרה (Istana Negara) בבירת מלזיה קואלה לומפור.
היאנג די-פרטואן אגונג הנוכחי הוא איבראהים איסקנדר מג'והור, המשרת בתפקיד מאז פברואר 2024.
מוסד היאנג די-פרטואן אגונג הוקם ב-1957, עם קבלת העצמאות של פדרציית מלאיה מבריטניה.
הוא המשיך במתכונת זהה גם לאחר איחוד ויצירת מלזיה ב-1963.
היאנג די-פרטואן אגונג נבחר לכהונה של חמש שנים מקרב שליטי תשע המדינות המונרכיות בוועידת השליטים (Majlis Raja-Raja) – גוף המרכז את ראשי המדינות של מלזיה.
ועידת השליטים היא גם הגוף שבוחר את הממונה לתפקיד, אם כי למושלי ארבע הרפובליקות במלזיה (סבה, סראוואק, מלאקה ופננג) אין זכות להצביע או להיבחר בבחירות אלו.
לאחר שאחד השליטים נבחר לתפקיד, הוא או יורשיו לא יכולים לכהן בתפקיד עד ששליטים מכל המדינות האחרות יכהנו בתפקיד.
כמו כן שליט לא ימונה לתפקיד אם הוא קטין, הוא אינו מעוניין בתפקיד או אם בהצבעה חשאית של הוועידה נקבע שהמועמד לא כשיר לתפקיד, כשלפחות חמישה מחברי הוועידה הצביעו בעד ההחלטה.
אם התפקיד מתפנה לפני סוף הכהונה (עקב מוות, התפטרות וכו') הוועידה בוחרת אדם חדש לתפקיד באותה דרך בה הייתה בוחרת אלמלא התפקיד התפנה.
השליט החדש נבחר גם במקרים אלו לכהונה של חמש שנים אשר לאחר מהן לא יוכל להיבחר מחדש בהתאם לתנאים הרגילים.
לאחר ששליט נבחר לתפקיד הוא ממנה מעין עוצר, לרוב קרוב משפחה שלו, שישלוט במהלך כהונתו במדינה הפדרלית ממנה הוא בא, אם כי הסמכויות הדתיות שהיו לו בתור המנהיג המוסלמי הראשי של המדינה נותרות בידי השליט גם בכהונתו כיאנג די-פרטואן אגונג.
באופן רשמי אין סדר בחירה מסוים והוועידה רשאית לבחור בכל מועמד מתאים.
תחילה המועמדים נבחרו בפועל לפי הוותק שלהם ולאחר שכיהנו הנציגים הראשונים מכל תשע המדינות המונרכיות הוחלט שבפועל יישמר הסדר הבא:
היאמטואן בסר של נגרי סמבילן
ליאנג די-פרטואן אגונג יש סמכויות רבות, אשר את חלקן הוא מפעיל על דעת עצמו ואת חלקן עליו להפעיל תוך התייעצות עם גופים אחרים במלזיה.
הוא ממנה את ראש ממשלת מלזיה על דעת עצמו, אם כי מצופה ממנו לבחור במנהיג של הרוב בדוואן רקיאט (Dewan Rakyat), הבית התחתון של הפרלמנט המלזי.
אם ראש ממשלה מפסיד בהצבעת אי-אמון, היאנג די-פרטואן אגונג מחליט אם לפזר את הדוואן רקיאט ולהכריז על בחירות או לחלופין למנות ראש ממשלה אחר.
הוא ממנה באופן רשמי את סגן ראש הממשלה, המזכיר הראשי של הממשלה ואת כל השרים וסגני השרים של הממשלה הפדרלית של מלזיה, על פי הצעת ראש הממשלה.
הוא ממנה את נשיא בית המשפט הפדרלי של מלזיה וכן את נשיאי בית המשפט העליון של מלאיה (כלומר המדינות של מלזיה בחצי האי המלאי) ובית המשפט העליון של סבה וסראוואק.
הדבר נעשה בהתייעצות עם ראש הממשלה וועידת השליטים.
הוא ממנה 44 מבין 70 החברים בדוואן נגרה (Dewan Negara), הבית העליון של הפרלמנט המלזי.
הוא ממנה את המושלים של ארבע הרפובליקות במלזיה, בהתייעצות עם ראשי השרים של אותן מדינות.
כמו כן הוא ממנה את ראש העיר ומועצת העיר של קואלה לומפור, שהיא טריטוריה פדרלית הנפרדת משאר המדינות.
הוא המנהיג הדתי המוסלמי של ארבע הרפובליקות, של שלוש הטריטוריות הפדרליות במלזיה (קואלה לומפור, פוטרג'איה ולבואן) וכן של מדינתו שלו.
את התפקידים האלו הוא מבצע בייעוצן של המועצות האסלאמיות בכל אחת מהמדינות וכן המועצה האסלאמית של הטריטוריות הפדרליות.
היאנג די-פרטואן אגונג ממנה את חברי המועצות האלו וכן את המופתים של המדינות באחריותו.
יאנג קיונג-ג'ונג (הנגול: 양경종; 3 במרץ 1920 – 7 באפריל 1992) היה חייל קוריאני שלחם במסגרת הצבא היפני הקיסרי, הצבא האדום הסובייטי ולבסוף במסגרת הורמאכט הגרמני בתקופת מלחמת העולם השנייה.
בשנת 1938, בהיותו בן 18, גויס יאנג בכפייה לארמיית "גואן דונג" של הצבא היפני הקיסרי, שפעלה במנצ'וריה.
כעבור שנה, נפל בשבי הצבא האדום ונשלח למחנה עבודה, לאחר שלחם במסגרת קרב חלקין גול.
לאחר שלוש שנים בשבי הסובייטי ובשל מחסור בלוחמים, גויס יאנג בשנת 1942 לשורות הצבא האדום, יחד עם אלפי אסירים אחרים.
בתחילת שנת 1943, נפל בשבי הצבא הגרמני, במסגרת הקרב על העיר חרקוב שבאוקראינה.
בשנת 1944, נשלח במסגרת הצבא הגרמני לשירות בגדודי העבודה אוסטבטליון (אנ'), שתפקידם היה, בין השאר, לסייע בחיזוק החומה האטלנטית בבסיסו של חצי האי קוטנטן.
לאחר פלישת בעלות הברית לנורמנדי ביוני 1944, נתפס יאנג על ידי כוחות מהצבא האמריקאי, שבתחילה העריכו כי מדובר בחייל יפני, אך בהמשך התברר כי מקורו בקוריאה.
יאנג הועבר לתקופה קצרה למחנה שבויים בבריטניה ובהמשך עבר לאילינוי שבארצות הברית בה השתקע עד מותו באפריל 1992.
בדצמבר 2011, יצא בקוריאה הדרומית סרט מלחמה בשם "בדרכי שלי" בהשראת סיפורו של יאנג.
יאנג ז'י (במנדרינית: 杨智; נולד ב-15 בינואר 1983) הוא כדורגלן עבר סיני ששיחק בבייג'ינג גואואן בעמדת השוער.
יאנג ז'י החל את הקריירה שלו בקבוצת "צעירי גואנדונג".
בעונת הצטרף לגואנדונג צ'יונגינג ולמרות גילו הצעיר רשם 26 הופעות בליגה.
בעונת חתם בבייג'ינג גואואן מליגת העל גם בה הפך לשוער ראשון כבר בעונתו הראשונה.
בין השנים – נכלל ב"נבחרת העונה בליגה" ובעונת אף זכה עם הקבוצה באליפות.
ב-28 בדצמבר 2011 נפצע במהלך משחק עבור נבחרת גואנדונג במסגרת גביע גואנגדונג-הונג קונג ונעדר כשנה מהמגרשים.
ב-27 בפברואר 2013 חזר מהפציעה ורשם את הופעת הבכורה שלו מאז ההחלמה בתיקו 0-0 נגד פוהאנג סטילרס במסגרת ליגת האלופות האסיאתית.
ב-10 באוגוסט 2006 ערך את הופעת הבכורה שלו בנבחרת סין בניצחון 4–0 נגד כאשר עלה כמחליף במקומו של לי לייליי.
עם כניסתו של גאו הונגבו לתפקיד המאמן הלאומי של סין, הפך יאנג ז'י לשוער הראשון של הנבחרת.
בשנת זכה עימה באליפות מזרח אסיה בכדורגל.
נבחרת העונה בליגת העל הסינית: , ,
יאנגר היא סדרת טלוויזיה אמריקאית מסוגת דרמה-קומית רומנטית, המבוססת על רומן מאת פמלה רדמונד סטרן בעל אותו שם.
הסדרה נוצרה והופקה על ידי דארן סטאר.
בסדרה מככבת סאטון פוסטר בתפקיד הראשית לצד הילרי דאף, דבי מזר, מרים שור, ניקו טורטורלה, מולי ברנרד ופיטר הרמן.
הסדרה עלתה ב-31 במרץ 2015 לשידור ברשת TV Land האמריקאית, וקיבלה בדרך כלל ביקורות חיוביות ממבקרים.
בישראל, הסדרה ניתנת לצפייה ב-yes וב-HOT.
לייזה מילר (סאטון פוסטר) היא אישה בשנות הארבעים לחייה שהתגרשה זה עתה.
בעלה לשעבר התמכר להימורים ואיבד את ביתם וכל חסכונותיהם.
לפיכך היא נאלצת לחפש עבודה לאחר שנים רבות בהם הייתה עקרת בית.
בצעירותה היא עסקה בתחום ההוצאה לאור, וכעת היא מנסה למצוא עבודה בתחום זה.
אולם, כדי שתוכל לעבוד בתחום, עליה לעבוד קודם כל במשרות זוטרות.
מסתבר שאנשים אינם ששים לשכור אישה בת ארבעים בשביל משרות כאלה, בייחוד לאור העובדה שבמשך שנים היא לא עבדה בשום עבודה ואין לה ניסיון.
במהלך ניסיונותיה לחפש עבודה היא פוגשת במקרה את ג'וש (ניקו טורטורלה), אמן קעקועים בן 26, שטועה לחשוב שהיא בגילו.
מגי (דבי מזר), חברתה הטובה, מציעה ללייזה להעמיד פנים שהיא בת 26, כדי שתוכל להתקבל לעבודה.
היא מתקבלת לעבודה בחברת הוצאה לאור בשם "אימפיריקל" בתור עוזרתה של מנהלת השיווק, דיאנה טראוט (מרים שור).
במהלך עבודתה היא מתיידדת עם קלסי פיטרס (הילרי דאף), עורכת ספרים צעירה ושאפתנית.
סאטון פוסטר – לייזה מילר.
ביישנית, בת 40, אם לבת אחת וגרושה.
מעמידה פנים שהיא בת 26 כדי שתוכל למצוא עבודה.
חברתה הלסבית של לייזה, ושותפתה לדירה.
מרים שור – דיאנה טראוט.
מנהלת השיווק באימפיריקל, טיפוס לחוץ ואובססיבי.
במהלך הסדרה היא מנסה לחזר אחרי צ'ארלס.
הילרי דאף – קלסי פיטרס.
חברתה הטובה של לייזה, אותה היא פוגשת בעבודה באימפיריקל.
פיטר הרמן – צ'ארלס ברוקס.
מנכ"ל אימפיריקל, שירש את משרתו מאביו.
מולי ברנרד – לורן הלר.
צ'ארלס מייקל דייוויס – זיין אנדרס, עורך בהוצאת ספרים, המתחרה עם קלסי לגלות מי הכי טוב.
עד מהרה הם מתחילים לצאת.
לאחר מכן, מתחיל לעבוד באימפיריקל לצד קלסי.
דן אמבויר – תאד וצ'אד וובר, אחים תאומים עם התנהגות מנוכרת.
תאד היה החבר של קלסי, עד מותו.
לאחר מכן הופיע צ'אד והחל לרדוף אחרי קלסי.
טסה אלברטסון – קייטלין מילר, הבת המצחיקה והאהובה של לייזה.
ג'ניפר וסטפלדט – פולינה טרנר ברוקס, אשתו לשעבר של צ'ארלס ואם שתי בנותיו.
תורביורן חאר – אנטון ביורנברג, סופר שוודי שהוציא את ספרו בחברת אימפיריקל.
הוא וקלסי ניהלו רומן בזמן שקלסי עבדה על הספר שלו.
פול פיצג'רלד – דייוויד מילר, בעלה לשעבר של לייזה, ואביה של קייטלין.
ג'ון גברוס – גייב, אחת מחבריו החנונים של ג'וש.
קטי נג'ימי – דניס הלר, אימה של לורן.
מייקל לורנזו אוריה – רדמונד, סופר רהוט ואייקון של מדיה חברתית.
נוח רובינס – ברוס רייג'ר, מיליארדר בן 20 ומשהו המעוניין להשקיע באמפיריקל.
בן רפפורט – מקס הורוביץ, בן זוגה לשעבר של לורן.
ג'יי ווילקיסון – קולין, סופר שמלהיב ומסקרן את קלסי.
מאת'ר ציקל – ד"ר ריצ'רד קלדוואל.
רופא, שמתחיל מערכת יחסים עם דיאנה.
קמרין מנהיים – ד"ר ג'יין וורי, מטפלת מפורסמת שמתעדת את חייה, אשר מהווה השראה לספר בשם "העשור המכריע".
מרדית' האגנר – מונטנה גולדברג / איימי, עובדת כבריסטה וחברתה של מגי.
מתחילה לעבוד כעוזרת אישית של מגי ופותחת ברומן עם ג'וש, עד שהוא מגלה שהיא מעתיקה את העבודות של מגי.
ג'נין גרופלו – קאס דקנסי, הקידנית של בית הספר לאמנות שמעסיק את מגי.
הסדרה מבוססת על רומן מאת פמלה רדמונד סטרן בעל אותו שם.
באוקטובר 2013, TV Land הזמינה פיילוט מהיוצר והמפיק בפועל דארן סטאר.
מעצבת התלבושות פטרישיה פילד, שעבדה עם סטאר על סקס והעיר הגדולה, היא יועצת התלבושות של התוכנית.
אתר Rotten Tomatoes נתן לעונה הראשונה דירוג של 97%, בהתבסס על ביקורות של 34 מבקרים וציון ממוצע של 7.6 מתוך מדרג של 10. מבקר האתר כתב, "כתיבתו השנונה של דארן סטאר והכריזמה של סאטון פוסטר שמים את הסדרה דרגה אחת מעל לסיטקומים הקודמים של TV Land".
Metacritic נתנו לעונה הראשונה ציון של 75% בהתבסס על ביקורות של 20 מבקרים, תוך ציון שהסדרה קיבלה ביקורות טובות באופן כללי.
Metacritic נתן לעונה השנייה ציון של 75% בהתבסס על ארבע ביקורות.
יאנג יונג-יון (בהנגול: 양용은; נולד ב-15 בינואר 1972), הוא שחקן גולף מקצועי דרום קוריאני המשתתף ב-PGA Tour, שם אף זכה פעמיים, כולל אליפות PGA לשנת 2009 בה הוא חזר מפיגור כדי להביס את טייגר וודס.
הוא הגבר האסייתי היחיד שזכה אי פעם באליפות של טורניר גדול.
עד סוף 2017 הישגיו של יאנג כוללים:
יַאנְגּ חְװֵי (בסינית מפושטת:杨辉, בסינית מסורתית:楊輝, שם נימוסין:謙光, בסינית לפי שיטת פין-יין:Yáng Huī) חי בשנים 1238–1298 היה מתמטיקאי סיני מתקופת שושלת סונג מהעיר קיאנטאנג (כיום האנגג'ואו שבמחוז ג'ג'יאנג).
יאנג עבד על ריבועי קסם, עיגולי קסם ועל משפט הבינום, והוא ידוע בעיקר בשל פרסום משולש יאנג חווי (השקול למשולש פסקל שלמעשה התגלה על ידי קודמו - גְּ'יַה שְׂיֵן).
האיור הסיני המוקדם ביותר של משולש פסקל הוא מספרו של יאנג משנת 1261 - "אנליזה מפורטת של חוקי המתמטיקה בתשעת הפרקים של אמנות המתמטיקה וסיווגם" (詳解九章算法).
בספר מודה יאנג שהשיטה למציאת שורשים ריבועיים ומשולשים בעזרת משולש יאנג חווי הומצאה על ידי המתמטיקאי גְּ'יַה שְׂיֵן בשנת 1100 לערך (כ-500 שנים לפני בלז פסקל) בספרו האבוד כיום - "'הערמת' חזקות ו'פיצוח' מקדמים" (如積釋鎖).
בשנת 1275 לערך פרסם יאנג שני ספרי מתמטיקה שקובצו לכרך אחד בשם "שיטת החישוב של יאנג חווי" (楊輝算法).
בספר הראשון יאנג מתאר סידור של מספרים על מעגלים בעלי מרכז משותף ועל מעגלים שאינם בעלי מרכז משותף (עיגולי קסם) ואף תיאר שיטה לבניית מעגלים שכאלה.
בכתביו ביקר יאנג בחריפות את העבודות הקודמות של המתמטיקאים לי צ'ונגפנג וליו לי שהסתפקו בשימוש בשיטות מתמטיות בלי לחקור את הבסיס התאורטי שלהן.
בכך יאנג הפגין את גישתו המודרנית למתמטיקה ואף אמר פעם: "אנשי העבר החליפו את שם השיטה בה השתמשו מבעיה לבעיה, וכיוון שלא סיפקו נימוקים לשיטתם הרי שאין להבין את הבסיס התאורטי לפעולתם".
בכתביו מספק יאנג הוכחה לטענה שכאשר מחלקים מקבילית לארבע מקביליות על ידי שני קווים מקבילים לצלעות העוברים דרך נקודה על אלכסון המקבילית אזי זוג המקביליות החיצוניות (שאינן על האלכסון) הן שוות.
זוהי בדיוק הטענה מספר 43 בספר הראשון של היסודות של אוקלידס (אלא שיאנג נעזר בהוכחה שונה משל אוקלידס).
ישנן עוד טענות הדומות ביותר לטענות של אוקלידס שיאנג הוכיח גם כן.
יאנג לא הכיר את אוקלידס למרות שאוקלידס כתב בראשית המאה השלישית לפנה"ס, כ-1600 שנים לפני יאנג.
זאת מכיוון שספרי אוקלידס תורגמו לראשונה לסינית על ידי המסיונר האיטלקי לסין מטאו ריצ'י וקסו גואנגקי (פקיד בכיר של שושלת מינג) רק בראשית המאה ה-17, כלומר כשלוש מאות שנה אחרי יאנג.
כתביו של יאנג הם הראשונים בהם מופיעות משוואות ריבועיות עם מקדמים שליליים, אך יאנג ייחס זאת למתמטיקאי ליו יי שקדם לו.
יאנג גם היה ידוע ביכולתו לחשב בעזרת שברים עשרוניים.
דומיניק האריסון , הידוע בשם הבמה יאנגבלאד (Yungblud), הוא זמר-יוצר, מוזיקאי ושחקן אנגלי.
יאנגבלאד מגדיר את עצמו דרך המוזיקה שהוא יוצר כאמן חברתי שלא מפחד ליצור שירי מחאה.
הוא נשר מבית הספר בגיל שש עשרה, והתחיל את קריירת המוזיקה שלו בלונדון.
בשנת 2016 גילם את דמותו של אוז בסדרת הדרמה המוזיקלית "האכסניה" בערוץ דיסני, אשר מבוססת על הסדרה הישראלית "כוכב הצפון".
הסינגל שלו "I Love You, Will You Marry Me" החל לצבור פופולריות בשנת 2017. הסגנון המוזיקלי שלו תואר כגרסה הצעירה של ארקטיק מאנקיז וג'ימי טי, עם מגע של היפ הופ.
שירו "Falling Skies", שבוצע עם שרלוט לורנס, היה חלק מפסקול העונה השנייה של הסדרה "13 סיבות למה".
ב-19 בספטמבר 2018 הוציא יאנגבלאד את השיר "Polygraph Eyes".
השיר מדבר על פגיעות מיניות והטרדות כנגד נשים.
על הנושא אמר בריאיון "הנושא צריך להיות מדובר גם מנוקדת מבט גברית."
ב-6 ביולי 2018 יצא אלבום הבכורה שלו "21st Century Liability".
בפברואר 2019 הוציא יאנגבלאד את השיר "Minutes 11" עם הזמרת הלסי, שאיתה ניהל מערכת יחסים עד אוקטובר 2019.
מיד לאחר מכן, ב-3 במאי 2019 יצא השיר "Parents", שזכה להצלחה גדולה, במיוחד ברשתות החברתיות.
ב-7 ביוני 2019 יצא שיתוף פעולה של יאנגבלאד יחד עם מאשין גאן קלי וטראוויס בארקר תחת השם "I Think I'm Okay"
ב-4 בדצמבר 2020 הוציא את אלבום האולפן השני שלו .
ב-19 באוגוסט 2021 הוציא את השיר "Fleabag".
ב-11 במרץ 2022 הוציא את הסינגל "The Funeral" יחד עם הקליפ מתוך האלבומו השלישי.
ב-2 בספטמבר 2022 הוציא את אלבום האולפן השלישי שלו "Yungblud" שמכיל 12 שירים.
האלבום הגיע למקום הראשון במצעד האלבומים הבריטי ולעשירייה הראשונה במצעד האלבומים המסחריים של בילבורד.
ב-20 ביוני 2025 הוציא את אלבום האולפן הרביעי שלו, "Idols", הכולל 12 רצועות ומתואר כיצירה רגשית, נסיונית ומטשטשת ז'אנרים, ומהווה את החלק הראשון בפרויקט דו-שלבי.
האלבום יצא דרך חברת לוקומושן/איילנד רקורדס, ונכתב והוקלט ליד עיר הולדתו דונקאסטר, בשיתוף פעולה עם המפיק מאט שוורץ וחברי הלהקה אדם וורינגטון ובוב בראדלי.
יאנגבלד בחר לעבוד עם צוות קטן ומוכר בלידס, ובחר להתרחק ממחנות כתיבה מסחריים לטובת תהליך אישי ואותנטי.
הסינגל המוביל, "Hello Heaven, Hello", הושמע לראשונה במרץ 2025 בתוכנית Hottest Record של BBC Radio 1, ונמשך מעל תשע דקות.
הוא זכה לשבחים על הבשלות החדשה בכתיבה ובהפקה.
הסינגל הבא, "Lovesick Lullaby", לווה בהפתעה למעריצים בפאב Hawley Arms בלונדון, שם שירת אותם יאנגבלד כברמן.
השיר תואר כשילוב של עוקצנות נוסח ליאם גלאגר והרמוניות בסגנון הביץ' בויז.
הסינגל "Zombie" כלל שיתוף פעולה ויזואלי עם השחקנית פלורנס פיו, ומוקדש לעובדי מערכת הבריאות הבריטית.
הוא נחשב לאחד השירים המרגשים ביותר ברפרטואר של יאנגבלד.
שיר המוקד של האלבום, "Ghosts", הוא בלדת פסנתר דרמטית עם השפעות אופראיות.
הוא עוסק בתמותה ובחיים החולפים במהירות.
ההשראה לאאוטרו של השיר הגיעה מהאופרה "המלך ואני".
ביולי 2025 הופיע יאנגבלד במופע הפרידה הענק מאוזי אוסבורן Back to the Beginning באצטדיון וילה פארק בברמינגהאם.
הביצוע שלו לשיר "Changes" של בלאק סאבת' זכה לשבחים ובהמשך יצא כסינגל שהגיע למקום הראשון במצעד האנגלי.
בספטמבר 2025 הוציא ביחד עם להקת אירוסמית' את הסינגל "My Only Angel" לקראת מיני אלבום משותף.
יאנג הואיאן (סינית: 杨惠妍, סינית מסורתית: 楊惠妍, Pinyin: Yáng Huìyán; נולדה ב-1981) היא מיליארדרית סינית ומחזיקת מניות הרוב (55%) בענקית הנדל"ן Country Garden Holdings.
היא האישה העשירה ביותר באסיה (2018).
היא בתו של יאנג גואוצ'יאנג, שהקים חברה בשם Biguiyuan ב-1997 והעביר לה 70% ממניות Country Garden עוד טרם ההנפקה הראשונית ב-2007.
יאנג קיבלה תואר ראשון בשנת 2003 מהאוניברסיטה של מדינת אוהיו.
בינואר 2021 הוערך הונה האישי במעל 31 מיליארד דולר.
בשנת 2022 בעקבות משבר כלכלי בסין היא אבדה כחצי ההונה.
יאנגצ'ואנוזאורוס (שם מדעי: Yangchuanosaurus; מילולית: "הלטאה של מחוז יאנגצ'און") הוא סוג של דינוזאור תרופוד ממשפחת המטריאכאנטוזאוריים שחי בתור היורה לפני 168-163 מיליון שנה.
מאובניו התגלו בצ'ונגצ'ינג שבסין ומהם נמצאו 2 מינים נפרדים.
בנוסף הועברו אליו מיני הסוג סצ'ואנוזאורוס שמוטל מספק.
היאנגצ'ואנוזאורוס היה טורף בעל דמיון לאלוזאורוס המאוחר יותר שחי באמריקה הצפונית ובאירופה.
הוא היה בעל גולגולת באורך 82 ס"מ ואורכו הגיע ל-8 מטרים וייתכן שאף ל-10.8 מטר.
הוא הגיע למשקל של 3.4-3.7 טון מטרי.
הוא היה בעל זרועות ארוכות וראש שדמה לראש של צרטוזאורוס.
דינוזאור זה היה טורף-העל של סין הקדומה, בה חיו מיני זאורופודים גדולים כמו הממנצ'יזאורוס והאומייזאורוס וסטגוזאוריים כמו טואוג'יאנגוזאורוס, צ'ונגצ'ינגוזאורוס וציאלינגוזאורוס.
ככל הנראה הוא היה טורף ממארב אשר חיכה לפרטים איטיים או פגיעים ואז תקף אותם לבד או בלהקה ושיסע בשיניו וטפריו את הטרף.
דינוזאור זה הופיע במשחקי המחשב Jurassic Park: Operation Genesis ופארק היורה 3: בניית פארק.
יאנג בויז היו צמד היפ הופ ישראלי.
חברי הצמד הם יונתן הפנר נאמן (יאנג הפנר) ואליאור אנטווי (בוי אצ'י).
ב-2017 הוציאו את השיר "הנעליים שלי" שזכה להצלחה רבה, באותה שנה הוציאו את האלבום הראשון שלהם "יאנג בויז", באלבום מתארחים שיפי ומיכאל סוויסה, בין היתר.
ב-2018 הוציאו אלבום נוסף בשם "יאנג בויז 2" בו מתארחים פלד, דודו פארוק ושיפי, בין היתר.
ב-2 ביוני 2019 הודיעו הצמד בעמודי האינסטגרם שלהם שהצמד מתפרק ופתחו במופע פרידה בלבונטין בתל אביב.
כמה שבועות לאחר פרסום הפוסט הוציאו את השיר האחרון שלהם ביחד, "יאנג בויז 3".
2019: אוטובוסים (Remix) (עם עדן דרסו ודי ג'יי מש)
ג'פרי לאמאר ויליאמס , ידוע בשם הבמה יאנג ת'אג, הוא ראפר, זמר, פזמונאי ומפיק מוזיקלי אמריקאי.
ג'פרי לאמאר ויליאמס נולד באטלנטה, העשירי מתוך אחד עשר ילדים.
הוא מסילבן הילס (אנ'), שכונה באטלנטה (אזור 3).
הוא גדל בדיור ציבורי בסאות' ג'ונסבורו.
יאנג ת'אג חשף במספר ראיונות כי הוא גורש בכיתה ו' על כך ששבר את זרועה של המורה.
הוא נשלח לכלא נעורים לארבע שנים.
יאנג ת'אג הוציא בתחילת דרכו סדרה של מיקסטייפים עצמאיים החל מ-2011. ב-2013, הוא חתם עם 1017 רקורדס, חברת התקליטים של הראפר גוצ'י מיין.
יאנג ת'אג זכה להכרה ב-2014 עם הסינגלים "Stoner" ו"Danny Glover" בנוסף להופעות אורח בכמה סינגלים, כמו "About The Money" של .T.I ו-"Life Style" של ריץ' גאנג.
בשנת 2015 הוציא את מיקסטייפ הבכורה המסחרי שלו, Barter 6, שהגיע למקום ה-22 במצעד הבילבורד 200 וזכה לשבחים מהמבקרים.
באותה השנה, הוציא את המיקסטייפ Slime Season ואת מיקסטייפ ההמשך Slime Season 2. שני המיקסטייפים זכו לשבחים מהמבקרים.
בשנת 2016 הוציא ת'אג את המיקסטייפים I'm Up, Slime Season 3 ו-Jeffery, שהגיעו למקומות ה-22, השביעי והשמיני בהתאמה במצעד הבילבורד 200 וזכו לשבחים ממבקרי המוזיקה.
ב-2017 הוציא את המיקסטייפ Beautiful Thugger Girls, שהגיע למקום השמיני במצעד הבילבורד 200 וזכה בתואר הזהב מטעם איגוד תעשיית ההקלטות האמריקאי.
באותה השנה, הוציא מיקסטייפ משותף עם הראפר פיוצ'ר בשם Super Slimey, שהיה לאלבום המצליח ביותר של ת'אג במצעדי הבילבורד נכון לכניסתו, והגיע למקום השני במצעד הבילבורד 200.
ב-2018 הוציא אלבום אוסף בשם Slime Language המציג את האמנים אותם החתים בחברת התקליטים שלו, YSL רקורדס.
באותה השנה, יאנג ת'אג התפרסם גם בזכות הופעת האורח שלו בשיר "Havana", שיצא ב-2017, של זמרת הפופ קמילה קביו, שהגיע למקום הראשון בבילבורד הוט 100 בינואר 2018, והפך לסינגל הראשון של יאנג ת'אג בצמרת מצעדי הפזמונים.
בשנת 2020 הוציא יחד עם כריס בראון את המיקסטייפ Slime & B, מתוכו הסינגל המוביל, "Go Crazy", שהגיע בשיאו למקום השלישי במצעד הבילבורד הוט 100.
ליאנג ת'אג שישה ילדים מארבע נשים (שלושה בנים ושלוש בנות).
הוא הפך לאב בגיל 17. באפריל 2015 הוא התארס לג'ריקה קרלה, מנהלת קו בגדי ים.
ת'אג קנה את ביתו הראשון בספטמבר 2016, לאחר צאתו של המיקסטייפ Jeffery.
באפריל 2015, לאחר ירי לעבר אוטובוס הופעות של ליל ויין על ידי חברי כנופיית בלאדס, יאנג ת'אג היה בין אלה שנתבעו על ידי נהג האוטובוס לצד קאש מאני רקורדס, יאנג מאני ובירדמן.
תביעה הוגשה נגד ת'אג בינואר 2017 לאחר שלא הופיע בהופעה במתחם הספורט הקהילתי של רוצ'סטר לאחר שחתם על חוזה של 55,000 דולר.
זו לא הייתה הפעם הראשונה בה הוגשה נגדו תביעה בגין אי התייצבות בהופעה, שכן חברת הפקות מטקסס עשתה זאת באפריל 2016 לאחר שלא הגיע להופעה.
ת'אג הואשם באפריל 2017 לאחר שעל פי הדיווחים סטר לאישה מחוץ למועדון לילה בחודש הקודם.
האישה התווכחה עם ארוסתו של ת'אג, ג'ריקה קרלה, כשלפי החשד ת'אג נכנס פנימה והכה את האישה.
האישומים בוטלו בשל חוסר ראיות.
אישומי החזקת האקדח והסמים של יאנג ת'אג בוטלו באפריל 2017 בעקבות פשיטה על ביתו דאז בסנדי ספרינגס, ג'ורג'יה, שהביאה לכך שהוא הואשם בהחזקת קוקאין, מריחואנה ושלוש עבירות של החזקת אקדח.
עורכי דינו של ת'אג טענו כי המשטרה ערכה את החיפוש ללא צו שהוביל לביטול כל האישומים למעט החזקת מריחואנה.
באפריל 2017 דווח כי ת'אג נתבע על ידי Heritage Select Homes בגין חובות של כמעט 2.2 מיליון דולר בתשלומים.
ב-24 בספטמבר 2017, ת'אג נעצר בברוקהייבן, ג'ורג'יה, באשמת החזקת סמים רבים והחזקת נשק חם.
הוא שוחרר בערבות שלושה ימים לאחר מכן.
ב-7 בספטמבר 2018 הוא הואשם בהחזקה ובכוונה למכור מתאמפטמין, הידרוקודון ומריחואנה.
הוא הואשם גם בהחזקת אמפטמין, אלפראזולאם, קודאין (2 אישומים) ונשק חם; כתב אישום זה היה קשור למעצרו ב-2017.
ב-9 במאי 2022, ת'אג נעצר באטלנטה באישומי שיוך לכנופיות.
ת'אג וגאנה היו בין 28 האנשים הקשורים ל-YSL רקורדס שהואשמו בכתב אישום של 56 סעיפים.
לאחר חיפוש בביתו הוא הואשם בשבע עבירות נוספות הקשורות להחזקת חומרים בלתי חוקיים וכלי נשק בלתי חוקיים.
הוא הוחזק בבית המשפט העליון של מחוז פולטון.
בקשתו לשחרור בערבות נדחתה מספר פעמים והוא נשאר לכלא במחוז קוב מאז מעצרו.
ב-27 בנובמבר 2023, המשפט הפלילי שלו החל רשמית.
חמישה מהנאשמים יעמדו למשפט גם עמו.
ב-12 בדצמבר 2023, הוסכם כי המשך המשפט יתעכב עד ינואר 2024 לאחר שהנאשמת שאנון סטילוול נדקרה מספר פעמים במהלך קטטה שהתרחשה בכלא מחוז פולטון.
המשפט התחדש ב-2 בינואר 2024.
יאנג דה ג'ייאנט היא להקת רוק אמריקאית, שהוקמה באירווין, קליפורניה, בשנת 2004. חברי הלהקה בהרכבה הנוכחי הם: סמיר גאדיה (סולן), ג'ייקוב טילי (גיטרה), אריק קנטה (גיטרה), פיאם דוסצדייה (גיטרת באס) ופרנסואה קומטויס (תופים).
יאנג דה ג'ייאנט הוחתמו בחברת התקליטים Roadrunner Records בשנת 2009, באותה תקופה שמם עוד היה "הג'ייקס".
כשנה לאחר מכן הוציאו את אלבום הבכורה שלהם ושלושת הסינגלים הראשונים של הלהקה, "My Body", "Cough Syrup" ו-"Apartment" הופיעו במצעד השירים האלטרנטיביים של ארצות הברית.
הג'ייקס הוקמו בשנת 2004 באירווין, קליפורניה.
מורכבים מג'ייקוב טילי, אדם פארמר, קווין מסודי, אהסון האשמיאן וסמיר גאדיה, שם הלהקה היה ראשי תיבות של שמותיהם הפרטיים של החברים.
לאחר מספר שינויים בהרכב הלהקה, כלל ההרכב עד שנת 2008 את גאדיה, טילי, האשמיאן, אריק קנטה, פרנסואה קומטויס וג'ייסון בורגר.
תחילה היה קיים קושי לחברי הלהקה להיפגש ולעשות חזרות מוזיקליות מכיוון שהחברים למדו בבתי ספר שונים.
כששניים מחברי הלהקה עדיין בתיכון והאחרים לומדים במכללות שונות, הג'ייקס הקליטו את המיני אלבום הראשון שלהם, Shake My Hand, עם המפיק איאן קירקפטריק.
לאחר מכן, החליטו חברי הלהקה, כל אחד באופן עצמאי, אם להפסיק את לימודיהם ולהתמקד במוזיקה.
בורגר עזב את הלהקה כדי להמשיך בלימודיו בבית הספר מנהטן למוזיקה בעיר ניו יורק וקומטויס החליף אותו בתפקיד המתופף.
זמן קצר לאחר מכן, פיאם דוסצדייה, חבר ושותף ותיק של הלהקה, הצטרף כבסיסט.
בשנת 2009, הלהקה ניגנה בארבעה מופעים בפסטיבל המוזיקה South by Southwest באוסטין, טקסס.
השיר "Texas Tea" של הלהקה הופיע בפרק בסדרת ה-MTV "העולם האמיתי: ברוקלין", ו-"Paid the Piper" הופיע בסדרה "החיה" בערוץ הטלוויזיה האמריקני A&E.
שיר אחר, "Cough Syrup", כיכב בתחנת הרדיו, KROQ, בלוס אנג'לס.
זמן קצר לפני שנחתם חוזה ההקלטות עם Roadrunner Records באוגוסט, הקלידן אהסון האשמיאן עזב את הלהקה.
בדצמבר 2009 הודיעה הלהקה כי שינתה את שמה ליאנג דה ג'ייאנט.
הג'ייקס שינו את שמם באופן רשמי ליאנג דה ג'ייאנט בינואר 2010 במהלך הפקת אלבום הבכורה האפוני שלהם.
במהלך 2010, יאנג דה ג'ייאנט הופיעו בתור מופע פותח במופעיהם של הלהקות מינוס דה בר וסטיל טריין בזמן שעבדו על אלבום הבכורה שלהם עם ג'ו צ'יקארלי באולפני Sunset Sound בלוס אנג'לס.
צ'יקרקרלי, מפיק האלבום, נקט בגישה מיושנת בעת הקלטת האלבום.
כל השירים באלבום הוקלטו בלייב, הקלטת לייב טראק, מה שהביא להרבה "חיתוכים" במהלך ההפקה.
הלהקה הייתה זהירה מאוד לגבי שיריה, אך סמכה על החלטותיו של ג'ו צ'יקרקרילי שהפיק בעבר אלבומים עבור להקות מצליחות כמו השינס והסטרוקס.
הלהקה האמינה בשקיפות והקליטה רק שירים שיכלה לשחזר מול קהל בהופעה חיה.
לאחר שהלהקה סיימה להקליט בתחילת יוני, הם ניגנו במופעים נוספים עם מרינה והיהלומים, הפיוצ'רהדס, Neon Trees וניו פוליטיקס.
כמה שירים - כולל "My Body", "I Got" ו-"Strings"- הודלפו ברשת לפני יציאת האלבום.
ב-26 באוקטובר, Roadrunner Records הוציאה להורדה דיגיטלית את אלבום הבכורה, Young the Giant, אשר אמזון דירגה כאלבום הרוק השלישי הטוב ביותר לשנת 2010. האלבום יצא פיזית בארצות הברית ב-25 בינואר 2011 ובבריטניה ב-2 במאי.
הסינגל הראשון של הלהקה "My Body" יצא לרדיו האמריקני בינואר והגיע למקום 5 במצעד השירים האלטרנטיביים של הבילבורד.
iTunes הציעה את השיר להורדה חופשית שבועית החל מ-9 בינואר.
ביצוע של השיר הופיע גם בפרק באמריקן איידול.
הלהקה ביצעה את השיר באותו החודש בתוכנית ג'ימי קימל לייב של ABC ובתוכנית דה דייל האביט של הערוץ Fuel TV.
את הקליפ הרשמי לסינגל, בו מופיע השחקן בריאן ג'יימס, ביים ג'סטין פרנסיס.
במרץ, יאנג דה ג'ייאנט היו המופע המרכזי של בתערוכת בילבורד בפסטיבל South by Southwest באוסטין, טקסס.
בחודש מאי ניגנה הלהקה בפסטיבל המוזיקה סאסקואץ'!, במאוחר יותר...
עם ג'ולס הולנד ב-BBC ובפסטיבל הבריחה הגדול בברייטון.
הזמר האנגלי מוריסי, באתר המעריצים True to You, הכריז על יאנג דה ג'ייאנט כאחת הלהקות החדשות האהובות עליו.
הווידאו קליפ לסינגל השני של הלהקה, "Cough Syrup", עלה לראשונה ביוני.
הלהקה נבחרה כאמנית השבוע של ה-MTV ב-4 ביולי.
מיני-אלבום (EP) הכולל רמיקסים של אמנים ולהקות שונות לסינגל "My Body" כמו Two Door Cinema Club, טוקיו פוליס, ו-Ra Ra Riot, הועלה בספטמבר להורדה בחינם דרך עמוד הפייסבוק של הלהקה.
המעריצים הוזמנו ליצור רמיקסים משלהם עם הזדמנות לגרסה שלהם להיכנס למיני אלבום.
באוגוסט ניגנה הלהקה על הבמה המרכזית בפסטיבל לולפאלוזה.
יאנג דה ג'ייאנט הופיעו במהלך טקס פרסי הווידאו-קליפים של MTV 2011 ב-28 באוגוסט.
הלהקה פתחה בסיבוב הופעות עם אינקיובס כעבור יומיים.
הסינגל השלישי של הלהקה, "Apartment", יצא בפברואר 2011 והגיע למקום 26 במצעד השירים האלטרנטיביים של ארצות הברית.
הווידאו קליפ לשיר הופיע לראשונה באפריל 2012. במאי, ביצעה הלהקה את "Apartment" ו-"Cough Syrup" בפרק של התוכנית טודיי שואו ב-NBC וחדשות CNN סיקרו את הלהקה חודש לאחר מכן.
הלהקה הוציאה וידאו קליפ לשיר "West Virginia", שאינו באלבום, בינואר 2012, והחלה את סיבוב ההופעות הראשון שלה בפברואר.
הם גם הופיעו כמופע הראשי בסיבוב ההופעות וודיס הראשון של mtvU שהחל מאוחר יותר באותו החודש.
דמותו של דארן כריס, בליין אנדרסון, ביצעה גרסת כיסוי לשיר "Cough Syrup" בפרק "בדרכי" בעונה שלוש בסדרה Glee.
השיר הופיע במהלך סצנת ניסיון ההתאבדות של דייב קפרוסקי המגולם על ידי השחקן מקס אדלר.
ב-28 באוקטובר 2013, יצא לאור "It's About Time" שהוא הסינגל הראשי מתוך האלבום השני של הלהקה, Mind over Matter.
ב-9 בדצמבר 2013, הוציאה יאנג דה ג'ייאנט סינגל נוסף מאלבומה השני, "Crystallized".
האלבום יצא לאור ב-21 בינואר 2014 דרך חברת התקליטים Fueled by Ramen.
הלהקה גייסה את המפיק המועמד גראמי ג'סטין מלדל-ג'ונסן להפקת האלבום.
הניו יורק טיימס כינו את האלבום "אלבום חד וחשמלי שיש לו את השומר על אווירה מגניבה כמו של הקיור, ותואם למערך התודעה של, נניח, מיוז (אם כי בלי האוויר המכני של אותה הלהקה)."
בסתיו הבא יצאה הלהקה לסיבוב הופעות בצפון אמריקה החל בדרום ברלינגטון, ורמונט, וסיימה בבולדר, קולורדו מופעי הלהקה נפתחו על ידי הלהקה ויילדלינג שגאדיה סייע לה בחיפושה אחר מתופף.
לאחר יציאת אלבומם השני, הוציאה הלהקה קבוצת סרטונים מוזיקליים נוספים לסדרה שלהם ביוטיוב, "In the Open".
ב-2015, הוציאה הלהקה שני שירים בשם "Mirrorball" ו-"Mind Over Matter (Reprise)" אקסקלוסיבית בוויניל לקראת "יום חנות התקליטים" של אותה השנה.
השירים יצאו מאוחר יותר באופן מקוון ב-28 ביולי 2017.
שני שירים נוספים מהאלבום החדש, "Youth Jungle" ו-"Silvertongue", יצאו מספר שבועות לפני יציאת האלבום.
הלהקה הוציאה את הסינגל הראשון, "Simplify", מתוך אלבומם הקרוב ב־14 ביוני 2018. הסינגל השני של האלבום, " Superposition ", יצא ב-23 באוגוסט 2018, יחד עם הודעה כי Mirror Master ייצא ב-12 באוקטובר 2018, על ידי Elektra Records .
הלהקה הוציאה את הסינגל השלישי, "חום הקיץ", ב־21 בספטמבר 2018. "Call Me Back", הסינגל הרביעי והאחרון לפני יציאת האלבום, יצא ב-5 באוקטובר 2018.
סמיר גאדיה – סולן, כלי הקשה, קלידים, גיטרה (מאז 2004)
גאדיה נולד באן ארבור, מישיגן, וגדל באירווין, קליפורניה.
הוא בא ממשפחת מוזיקאים, המתמחים בעיקר במוזיקה הודית קלאסית.
הוא החל לחקור מגוון סגנונות מוזיקליים אמריקניים כבר בשלב מוקדם.
הוא בעל תואר ראשון בביולוגיה אנושית מאוניברסיטת סטנפורד שם היה השתתף בהרכב קפלה בשם טלסמן.
ב-2009 הוא הפסיק את לימודי הרפואה שלו למען מימוש שאיפותיו המוזיקליות.
הוא כן מתכנן לחזור לסיים את התואר שלו ביום מן הימים.
הוא חולק בית בלוס אנג'לס עם חבריו ללהקה כשלא נמצא בסיבובי הופעות.
ג'ייקוב טילי – גיטרה, סינתיסייזר, מלוטרון (מאז 2004)
אריק קנטה – גיטרה, שירה, קלידים (מאז 2007)
פיאם דוסצדייה – גיטרה בס, סינתיסייזר, שירה (מאז 2008)
אהסון האשמיאן – קלידים, פסנתר, סינתיסייזר (2004–2009)
יאנג לי-פינג (בסינית מנדרינית: 杨丽萍, בכתב פיניין: Yánglí Píng; נולדה ב-10 בנובמבר 1958) היא רקדנית וכוריאוגרפית סינית, בת לקבוצה האתנית באי.
נודעה ביצירתיות שלה ובביצוע "ריקוד הטווס" מן המסורת של בני דאי.
יאנג נולדה ב-1958 בכפר ון צ'יאנג, שליד העיר סיביהו, בנפת דאלי שבמחוז יונאן שבדרום-מערב סין.
היא הבכורה בין 4 ילדים.
הוריה וסביה, בני המיעוט באי, היו איכרים מכפר סמוך.
יאנג התחילה ללמוד ריקוד בגיל 11 בלהקה מאזור , בשפלה הדרומית של מחוז יונאן, בגבול עם מיאנמר.
ריקוד הטווס ידוע כאחד הסממנים של מסורת העם דאי.
בהגיעה בשנות ה-20 לחייה לבייג'ינג התקבלה יאנג לי-פינג לאנסבמל המרכזי לריקודים ולשירים של עמי סין ועיצבה ריקוד טווס משל עצמה, תוך המצאת תנועות חדשות בעזרת ידיה ואצבעותיה.
ב-1986 גרסתה בעיצובו ובביצועו של הריקוד - "רוח הטווס" (雀之灵) זכו לפרס ראשון בתחרות לאומית
מאז כונתה "הנסיכה - טווס".
יואנג הפכה לבמאית, לכוריאוגרפית ולכוכבת של המופע "יונאן הדינמית" שמשך המוני צופים ברחבי סין.
היא בשנת 2005 סיירה איתו גם באירופה ובארצות הברית.
בשנים 2004–2008 ביימה ועיצבה יאנג את הכוריאוגרפיה לטרילוגיית "יונאן הדימני", "הדים משנגרילה" ו"מיתוס טיבטי".
בשנת 2004 זכתה "יונאן הדנימי" 5 פרסים של פרח הלוטוס הלאומי, לרבות פרס הזהב לריקוד ספקטקולרי, לכוריאוגרפיה הטובה ביותר ולרקדנית הטובה ביותר.
בעבודת העיצוב של הריקודים והשירים במופע "יונאן הדנימי" השתמשה יאנג בחומרים שליקטה בכפרים נידחים של 26 שבטים ביונאן ובחרה 60 איכרים בעלי כישורים לריקוד ולזמרה שאיתם יצרה ארכיון המוקדש לשחזור אותה מורשת תרבותית ששימשה לה במופע
במאי 2009 הפיקה יאנג מופע חדש "הצליל של יונאן" במסגרת התיאטרון הניסיוני של המכון יונאן לאמנות.
ב-17 בנובמבר 2009 ב"אולם הגדול של העם" ביצעה יאנג בפני הנשיא ברק אובמה, בעת ביקורו בסין, את הריקוד הקלאסי "רוח הציפורים".
יאנג משתתפת בחבר השופטים בתוכנית טלוויזיונית פופולרית לתחרויות ריקודים.
ב-2018 הופיעה יאנג לי-פינג ולהקת המחול שלה באירופה וגם באופרה הישראלית בתל אביב עם הצגת תיאטרון מחול שנקראה "תחת המצור" שקיבלה השראה מספור הקרב העתיק בין צבאו של צ'ו לצבאו של האן
בעלה הראשון היה עמית באנסמבל המרכזי לריקודים ולשירים של עמי סין.
יאנג פגשה בשנת 1990 את ליו יו-צ'ינג, אזרח טאיוואן-אמריקאי והתחתנה איתו ב-1995
יעקב יאנגו (ג'ון) סימנדריס היה כדורגלן ישראלי-יווני ששיחק בהפועל חיפה בשנות ה-50 ובשנות ה-60.
הוא החל את דרכו בגיל 14 כשוער בקבוצת הנערים של תל-עמל, ולאחר מכן שיחק בכל התפקידים בנוער של הפועל חיפה.
ב-1956 הוא זכה באליפות הארצית לנוער עם המאמן דוד שוייצר.
לאחר מכן, יאנגו עלה לבוגרים בגיל 17 והוצב בתפקיד המגן הימני ושיחק יחד עם אחיו, מיכאל ועמנואל בהרכב.
משחקו הבכורה של יאנגו היה בדרבי הראשון בעונת 1956/57, בו מכבי חיפה ניצחה 1:0. לאחר מספר הפסדים הוא הוסט לתפקיד התקפי יותר והראה את יכולתו גם בכיבוש שערים.
יאנגו פרח במיוחד תחת הדרכתו של המאמן זלטקו צ'ייקובסקי שהגיע לקבוצה ב-1958. את עונת 1957/58 הוא סיים כמלך השערים של הקבוצה עם שבעה כיבושים.
לאחר מכן, יאנגו ואחיו מיכאל שהיה קפטן הקבוצה, היו שותפים להגעה לגמר גביע המדינה, הזכייה בגביע העשור וסגנות האליפות בליגה.
לפני עונת 1959/60 יאנגו החליט להצטרף לאחיו עמנואל ששיחק ביוון.
הוא כבר רכש כרטיס לאוניה ונפרד מחבריו לקבוצה, אבל שוכנע על ידי המאמן ברגע האחרון להישאר והוא נשאר לעונה נוספת.
יאנגו המשיך להצטיין במדי הפועל חיפה שרצה בצמרת אבל לא הצליחה להתמודד על האליפות.
המשחק האחרון באותה עונה היה מול מכבי תל אביב שהוליכה את הטבלה והייתה זקוקה לנקודה כדי לזכות באליפות.
הפועל חיפה ניצחה 1:2 והפועל פתח תקווה זכתה באליפות.
זה היה משחקם האחרון של האחים סימנדיריס בהפועל חיפה.
בקיץ 1960 הוא חתם באולימפיאקוס מהליגה היוונית, שם שיחק כחמש שנים וערך כ-87 הופעות בליגה הראשונה.
בשנת 1965 עבר לOFI כרתים מהליגה השנייה ושיחק כארבע שנים תחת קבוצת המילואים של המועדון.
ב-1969 חתם ב-לאריסה ובה שיחק עד שפרש בשנת 1974. תחת לאריסה זכה סימנדיריס בשתי אליפויות.
יאנגו שהצטיין בהפועל חיפה זומן ב-1959 לנבחרת ישראל והופיע במשחק ידידות מול נבחרת פולין (1-1).